Святая крыніца (Будзішча)

Святая крыніца — крыніца ў вёсцы Будзішча Чачэрскага раёна Гомельскай вобласці. Мае статус гідралагічнага помніка прыроды мясцовага значэння.

 Апісанне 
Размешчана ў паўночнай частцы вёскі, на правым беразе ручая. Уяўляе сабой невялікае возера з б’ючым ключом. Берагі ўмацаваны драўляным зрубам. Вада з крыніцы паступае ў два басейны: адзін для набору вады, другі — для мыцця.

Тэхнічныя характарыстыкі:
 Дэбіт: 90 л/хв.
 Якасць вады: здавальняючая.

 Гісторыя і значэнне 
Крыніца шануецца мясцовымі жыхарамі як святая. Паводле павер’я, калі чалавек прыходзіць да крыніцы са злымі намерамі, вада ў ёй чарнее.

Існуе гісторыя пра японскага навукоўца, які вывучаў наступствы чарнобыльскай катастрофы і завяшчаў развеяць свой прах над гэтай крыніцай, што і было выканана яго сваякамі.

У сувязі з перыядычнымі праблемамі з вадаправодам у вёсцы, крыніца з’яўляецца важнай крыніцай пітной і гаспадарчай вады для нешматлікіх жыхароў Будзішча.

 Галерэя 

 Крыніцы 

 Спасылкі 


Катэгорыя:Крыніцы Чачэрскага раёна